מבצע מאזניים

מבצע "מאזניים" היה חלק מפעילות מבצעית יזומה של צה"ל כנגד יעדים בלבנון במטרה ללחוץ על שלטונות לבנון להפסיק את פעילות המחבלים מתחומם. המבצע אירע בליל 27–28 באוקטובר 1965, ובמהלכו פשט כוח של לוחמי חטיבת גולני על הכפר הלבנוני חולא (ממערב למנרה) וכוח נוסף פוצץ מתקני-מים (שלוש בארות ובריכות) של הכפר הלבנוני מיס-אל-ג'בל. בחולא נהרס בית המוכתר, שעקבות חוליית המחבלים, שחדרה למושב מרגליות, הובילו אליו. בעקבות הצלחת הפעולה הפסיקה לבנון את פעולות ההטיה והחלה בסיורים מוגברים לאורך הגבול במטרה למנוע חדירות מחבלים משטחה.

== רקע ==

במחצית השנה השנייה של שנת 1965 גברו מעשי החבלה של אנשי הפת"ח בגבול הצפון<ref></ref><ref></ref><ref></ref>.

בליל אחד ביוני פוצץ בית מגורים בקיבוץ יפתח<ref></ref><ref></ref>.

בליל 26 באוגוסט פוצץ צינור ההשקיה של קיבוץ מנרה.

בליל 26 באוקטובר פוצץ בית מגורים במושב מרגליות<ref></ref>.

בכל שלושת המקרים, הובילו עקבות המבצעים לכיוון לבנון ובמקרה האחרון הגיעו עד לכפר חולא.

ישראל פנתה מספר פעמים לשלטונות לבנון, לנקוט בצעדים נגד החבלות אולם פניותיה לא נענו. בעקבות מעשי חבלה אלו, יצא צה"ל לפעולת תגמול נגד לבנון בפעם הראשונה מאז קום המדינה.

== מהלך הפעולה ==
על הפעולה פיקד מג"ד 13 סא"ל משה גת והיא כללה את פלוגה א' מגדוד 13 בפיקוד משה ספקטור אליה הצטרף גם סמג"ד 13 רס"ן עמוס מדרוני, כוח מהפלוגה המסייעת בפיקוד גדעון מאירי, כוח מגדוד 12 בפיקודו של המג"ד סא"ל גבי ברשי וצוות מסיירת גולני בפיקוד דוד כהן (מפקד הסיירת).

במהלך הפשיטה פעלו שני כוחות עיקריים: כוח אחד פנה לכפר חולא, כשלושה ק"מ בשטח לבנון, מול מושב מרגליות. הכוח הגיע ליעדו בשעה 11:35, האיר את בית המוכתר ודאג להוציא את כל בני הבית על מנת שלא יפגעו. הבית הדו קומתי של המוכתר נהרס עד היסוד.

הכוח השני פעל באזור הכפר מיס אל ג'בל, כשלושה ק"מ מערבית לקיבוץ יפתח, והשמיד שלוש בריכות מים אשר שימשו להשקיה לכפר ולסביבתו. משימת הכוח הסתיימה ב-12:45<ref></ref>. . הכוח של גדוד 12 פוצץ מתקן מים ליד הכפר מיס אל ג'בל.

בסיום הפעולה שיבח הרמטכ"ל, רא"ל יצחק רבין, את כוחות גולני על אופן הביצוע הנקי וציין את דבקותם של החיילים במטרה<ref name=":0" />.
== תוצאות ==
* פיצוץ בית המוכתר בכפר חולא.
* פיצוץ שלוש בריכות מים בסמוך לכפר מיס אל ג'בל.
* על פי הודעת דובר משרד ההגנה הלבנוני, כתוצאה מהפיצוץ של המבנה הדו-קומתי בחולא, קרס גם מבנה סמוך ואישה אחת נהרגה<ref></ref>.
* לכוחות צה"ל לא היו נפגעים.
* לאחר הפעולה, אמר הרמטכ"ל, רא"ל יצחק רבין: "ברצוננו להבהיר ללבנונים, כי אם לא יהיה שקט אצלנו לא יהיה שקט אצלם. לבנון אמנם אינה אויב המסכן את מדינת ישראל, אבל אינה יכולה להיות מטרד בגבול, ולאחר שעקבות המחבלים ברמים ובמרגליות הוליכו לעבר כפרים לבנוניים – בוצעה פעולת האתראה. אני מקווה כי לבנון תבין את הרמז"<ref name=":0"></ref>.
* לבנון התלוננה במועצת הביטחון של האו"ם<ref></ref>, וכמו כן דיווחה לפיקוד הערבי בקהיר על פשיטת צה"ל לכפרים<ref></ref>.

== לקריאה נוספת ==
* יזם: יום טוב חזן, מחקר ותיעוד: מוטה הר-לב, כומתה חומה - סיפורם של לוחמי גולני, עריכה והוצאה לאור: שבתאי גל-און, כפר תבור, עמ' 50.

== קישורים חיצוניים ==
* [http://golani.gal-ed.co.il/Web/He/Default.aspx אתר גלעד לזכרם של חטיבת גולני], [http://golani.gal-ed.co.il/Web/He/WarsVictims/Info/Default.aspx?ID=26479&connect=49376&type=info&key=567 מבצע "מאזניים" (אוקטובר 1965)] .
* - מצגת תמונות מאלבומו של גבי ברשי בעריכת איציק מוזן.

== הערות שוליים ==

קטגוריה:יחסי ישראל–לבנון
קטגוריה:גבול ישראל–לבנון
קטגוריה:1965 בישראל
קטגוריה:חטיבת גולני: קרבות ומבצעים
קטגוריה:פשיטות צה"ל בלבנון
קטגוריה:אש"ף בלבנון